วัดสุทธาราม เป็นวัดราษฎร์ ตั้งอยู่ในซอย เจริญนคร ๔ (เข้าทางซอยเจริญนคร ๔๖ และซอยตากสิน ๑๙ ) ถนนเจริญนคร แขวงบางลำภูล่าง เขตคลองสาน คาดว่าสร้างขึ้นเมื่อปี พ.ศ. ๒๔๑๑ ในอดีตพื้นที่บริเวณ วัดและใกล้เคียงเป็นสวนผลไม้หนาแน่น บรรดาชาวบ้านและชาวสวนในละแวกนี้จึงพร้อมใจกันสร้างวัดขึ้นมา เพื่อให้เป็นศูนย์รวมจิตใจของชุมชน และได้รับพระราชทานวิสุงคามสีมาในปี พ.ศ. ๒๔๗๐ เดิมชื่อ "วัดสุธาราม" ต่อมาปี พ.ศ. ๒๕๐๙ พระมหาโพธิวงศาจารย์ เจ้าคณะจังหวัด จังหวัดธนบุรี ได้เปลี่ยนนามของวัดโดยเพิ่มตัว "ท" เข้าไปเป็น "วัดสุทธาราม" เพื่อให้มีความหมายสมบูรณ์ยิ่งขึ้น ที่มา : สำนักงานเขตคลองสาน. (๒๕๕๔). วัดสุทธาราม.ใน สมโภช ๑๐๐ ปี เขตคลองสาน. (น. ๖๖ - ๖๗). ม.ป.พ.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ